open-index/open-wikipedia-markdown huggingface dataset:
Anders Gamborg

**Anders Gamborg** (24. marraskuuta 1753 Kirke Hvalsø – 11. syyskuuta 1833 Kööpenhamina) oli tanskalainen filosofi, joka toimi professorina Kööpenhaminan yliopistossa vuosina 1788–1803. Hänen pääteoksensa on *Forskiel imellem Dyd og gode Handlinger* (1783), jossa heijastuvat englantilainen ja skotlantilainen valistusajattelu. Myöhemmin hän sai innoitusta Immanuel Kantilta.
## Lähteet
Valo-Elämä liike

**Valo-Elämä liike** (, RŚŻ), aiemmin tunnettu **Oasis-liikkeenä**, on Puolan kansantasavallassa syntynyt katolinen herätysliike. 

Liike sai alkunsa vuonna 1951, kun nuori vastavihitty pappi Franciszek Blachnicki sai tehtäväkseen retrettien järjestämisen messupalvelijoille. Blachnicki muotoili uudentyyppisen retretin joka ei noudattanut pelkästään ennen sotaa käytettyä konseptia. Vuoteen 1957 mennessä Oasis-tyyppiset retretit olivat vakiintuneet Katowicen hiippakuntaan. Samana vuonna  Blachnicki aloitti kardinaali Stefan Wyszyńskin tukeman raittiuskampanjan, mutta sen suosio alkoi huolestuttaa viranomaisia ja hänet pidätettiin. Kun hänet vapautettiin vuonna 1961, Tarnówin piispa kutsui hänet elämään Kroscienkon kylään, mikä nykyisin on Valo-Elämä liikkeen keskus. Blachnicki opiskeli kaksi vuotta Lublinin katolisessa yliopistossa työstääkseen Oasis-retrettien ohjelmaa. Vatikaanin toisen kirkolliskokouksen jälkeen liike sai entistä liturgisemman leiman. 1960-luvun lopulta liikkeen osanottajien toiveesta alettiin muodostaa seurakuntaryhmiä. Vuonna 1973 liikkeelle laadittiin ei-keskitetty rakenne. Maaliskuussa 1976 otettiin käyttöön nimi Valo-Elämä, ja liike sai entistä aktiivisemman luonteen todistamisen ja palvelun laajentaessa sen luonnetta. Se otti käyttöön niin sanotun ”deutero-katekumenaatin” evankelioinnin tueksi. Kommunistihallinnon toimeenpanema liikkeen systemaattinen tukahduttaminen alkoi 1970-luvulla, jolloin liike oli kasvanut jo suureksi ja oli kirkon hierarkian ja kardinaali Karol Wojtyłan suojeluksessa. Selviytymiskamppailussa liikkeessä syntyi teologinen katsantokanta, jonka mukaan vapautumisen ydin on totuuden vapaassa hyväksymisessä ja sen uskollisessa todistamisessa henkilökohtaisessa elämässä. Voidakseen vapautua totuuden kautta on voitettava pelkonsa. Pelon voi voittaa täysin vain uskon kautta Kristukseen ja ristiin, joka on totuuden puolesta kärsimisen ja uhrin hyväksymisen symboli. Tähän näkemykseen vaikutti paitsi Puolan poliittinen tilanne, myös ensyklikat *[[Redemptor hominis]]* ja *[[Dives in misericordia]]*. Välillisesti sillä oli vaikutusta myös Solidaarisuus-liikkeeseen.

Liikkeen haarautumaa perheitä varten kutsutaan ”kotikirkoksi”. Se juontaa juurensa vuoteen 1973, jolloin järjestettiin ensimmäinen Oasis-retretti perheitä varten. 1980-luvulta alkaen liikkeen sisälle on muodostunut kaksi eri virtausta, "liturgis-raamatullinen" ja "ekumeeninen karismaattis-evankelioiva". Nykyisin liike on levinnyt Eurooppaan sekä Pohjois- ja Etelä-Amerikkaan.

## Katso myös
*Elämä ja Valo
*Comunione e Liberazione

## Lähteet

## Aiheesta muualla

*The Light-Life Movement virallinen kotisivu
Block

**Block** voi tarkoittaa seuraavia asioita:

## Sukunimenä
* Austin Block (s. 1989), yhdysvaltalainen jääkiekkoilija
* Carl Block (1874–1948), ruotsalainen piispa
* Ken Block (1967–2023), yhdysvaltalainen kilpa-autoilija
* Martin Block (1901/1903–1967), yhdysvaltalainen radiotiskijukka
* Ned Block (s. 1942), yhdysvaltalainen filosofi
* Stephanie J. Block (s. 1972), yhdysvaltalainen näyttelijä
* Thomas Harris Block (s. 1945), yhdysvaltalainen kirjailija
* Walter Block (s. 1941), yhdysvaltalainen taloustieteilijä
* Žanna Block (s. 1972), ukrainalainen pikajuoksija

## Muita
* *[[Bella Block]]*, saksalainen rikossarja
* Berthold Block, kirjaintyyppi
* Block Island, saari Yhdysvaltain itärannikolla
* Block B, eteläkorealainen yhtye
* Blockfest, kaupunkifestivaali Tampereella
* H&R Block, yhdysvaltalainen veroilmoituksia valmistava yritys
Bjerregaards gate

**Bjerregaards gate** on Oslossa St. Hanshaugenin kaupunginosassa sijaitseva katu, joka ulottuu Ullevålsveieniltä Uelands gatelle. Se on nimetty runoilija Henrik Anker Bjerregaardin mukaan. Kadulla on useita kompastuskiviä saksalaisten keskitysleireillä murhaamien juutalaisten asukkaiden muistoksi.
## Kuvia

Bjerregaards gate 2.jpg|Bjerregaards gate 2: OBOS-osuuskunnan rakennuttama asuintalo 1960-luvun lopulta. Se oli alun perin tarkoitettu Ullevålin sairaalan työntekijöille.
Bjerregaards gate 17.jpg|Bjerregaards gate 17: kirjailija Johan Falkberget asui jonkin aikaa tässä osoitteessa.


## Lähteet

## Aiheesta muualla
Edvard Herman Rodhe

**Edvard Herman Rodhe** (26. lokakuuta 1845 Everöd – 14. syyskuuta 1932 Göteborg) oli ruotsalainen teologi ja pappi, joka toimi Göteborgin hiippakunnan piispana vuosina 1888–1929, pidempään kuin toistaiseksi kukaan muu. Rodhe syntyi papin pojaksi Kristianstadin lähistöllä ja opiskeli teologiksi Lundin yliopistossa. Hänet vihittiin papiksi vuonna 1877 ja hän toimi kirkkoherrana Karlshamnissa ja Norrköpingissä ennen kuin hänestä vuonna 1888 tuli Göteborgin piispa. Rodhe toimi erityisesti köyhäinhoidon puolesta ja perusti vuonna 1923 Göteborgin diakonissalaitoksen.

Rodhe toimi kansanedustajana Ruotsin valtiopäivien toisessa kamarissa 1892–1893 ja ensimmäisessä kamarissa 1895–1902.
## Lähteet

## Aiheesta muualla
Rodhe

**Rodhe** on seuraavien ruotsalaisten henkilöiden sukunimi:

* Birgit Rodhe (1915–1998), poliitikko
* Edvard Herman Rodhe (1845–1932), piispa
* Lennart Rodhe (1916–2005), taidemaalari
Chenabin rautatiesilta

**Chanebin rautatiesilta** on Chenab-joen ylittävä kaarisilta Intian Jammun ja Kashmirin liittoterritoriossa. Se on maailman korkein rautatiesilta ja yhdistää Kashmirin alueen muun Intian rataverkkoon. Siltaa rakennettiin yli kaksikymmentä vuotta ja se vihittiin käyttöön 6. kesäkuuta 2025. Sen pituus on 1,31 kilometriä ja korkeus joen pinnasta mitattuna 359 metriä. Hankkeen projektipäällikkönä ja pääsuunnittelijana toimi suomalainen Pekka Pulkkinen, ja yhteensä mukana oli nelisenkymmentä suomalaista asiantuntijaa.

## Lähteet

## Aiheesta muualla
Carl Block

**Carl Elis Daniel Block** (12. helmikuuta 1874 – 6. lokakuuta 1948) oli ruotsalainen teologi ja pappi, joka toimi Göteborgin hiippakunnan piispana vuosina 1929–1948. Block opiskeli Lundin yliopistossa ja hänet vihittiin papiksi vuonna 1898. Block edisti ennen kaikkea kirkon nuorisotoimintaa.

## Lähteet

## Aiheesta muualla
Hin Namno

**Hin Namno** tai **Hin Nam No** on kansallispuisto Laosissa Vietnamin rajalla. Se liitettiin Vietnamin Phong Nha-Kẻ Bàngin kansallispuiston Unescon maailmanperintökohteeseen vuodesta 2025.

Puistot suojelevat yhtä maailman poikkeuksellisimmista ja parhaiten säilyneistä kalkkikivikarstimaisemista. Alueen karstimuodostumat alkoivat kehittyä noin 400 miljoonaa vuotta sitten paleotsooisella kaudella, mikä tekee siitä Aasian vanhimman laajamittaisen karstijärjestelmän. Siellä on jyrkkäseinäisiä kallioita, syviä vajoamia ja laaja maanalaisten jokien verkosto. Yli 220 kilometriä luolia ja maanalaisia vesiväyliä on dokumentoitu, ja monet niistä ovat maailmanlaajuisesti merkittäviä kokonsa, kauneutensa ja tieteellisen arvonsa vuoksi. Tässä ikivanha maastossa on monia ekosysteemeitä, jotka ulottuvat korkealla sijaitsevista kuivista karstimetsistä tiheisiin, kosteisiin alankometsiin, joissa elää monia harvinaisia kasvi- ja eläinlajeja, monet niistä uhanalaisia tai kotoperäisiä. Puiston lajeihin kuuluvat herttua-apina, malaijanmuurahaiskäpy ja *[[Laonastes aenigmamus]]*-niminen jyrsijä.

## Lähteet
Nyamiran piirikunta

**Nyamiran piirikunta** () on aluehallinnon ylimmän tason alue Kenian lounaisosassa, yksi maan 47 piirikunnasta. Piirikunnan pinta-ala on 899,4 neliökilometriä ja väkiluku on 605&nbsp;576 asukasta (VL2019). Etniseltä taustaltaan väestön valtaosa on gusii-heimoa, mutta erityisesti piirin pohjois- ja itäosassa väestö edustaa useita etnisiä ryhmiä.

Piirikuntaa rajaavat lännessä Kisiin, pohjoisessa Homa Bayn, idässä Kerichon ja kaakossa Bometin piirikunnat.

Piirikunnan hallintokeskus ja suurin kauounki on Nyamira (24&nbsp;483 as., VL2019). Muita kaupunkeja ovat Keroka (osin Kisiin piirikunnassa, 10&nbsp;881 as.) ja Nyansiongo. Paikallishallintoa varten piirikunnassa on viisi alipiirikuntaa: Borabu, Manga, Masaba North, Nyamira North ja Nyamira South.
 
Vuotuinen sademäärä vaihtelee vuodesta toiseen välillä 1200 – 2100 mm. Sateet saadaan luotettavasti ja ne riittävät monenlaiselle sadolle. Sadekaudet ajoittuvat miltei peräkkäin eikä niiden välillä ole erityistä kuivaa kautta. Keskilämpötila 19,4 °C on suotuisa sekä maataloudelle että karjataloudelle. Lämpötila vaihtee tavallisesti välillä 10,1 – 28,7 °C. 

Asukkaiden pääelinkeino on maatalous ja se tuo 80 prosenttia piirikunnan tuloista. Tärkein kaupallinen sato saadaan teestä; ruokakasveista keskeisiä ovat maissi, pavut, maniokki, bataatti, vihannekset, hirssi ja durra.


Roasting and Selling Maize 01.jpg|Paahdettujen maissintähkien myyjä Nyamirassa.
Keroka - panoramio.jpg|Näkymä Kerokasta.


## Lähteet

## Aiheesta muualla
Tharaka-Nithin piirikunta

**Tharaka-Nithin piirikunta** () on aluehallinnon ylimmän tason alue Keniassa, yksi maan 47 piirikunnasta. Piirikunnan pinta-ala on 2&nbsp;641 neliökilometriä ja väkiluku on 393&nbsp;177 asukasta (VL2019).

Piirikunta rajautuu etelässä ja lounaassa Embun, lännessä Kirinyagan ja Nyerin, pohjoisessa ja koillisessa Merun  sekä idässä ja kaakossa Kituin piirikuntiin.

Paikallishallintoa varten on viisi alipiirikuntaa: Tharaka North, Tharaka South, Chuka, Igambango’mbe ja Maara. Vaalipiirejä (constituencies) on kolme: Tharaka, Chuka/Igambang’ombe ja Maara.

Piirikunnan hallintokeskus on pieni Kathwanan kylä. Piirikunnassa sijaitsee Chukan kaupunki (22&nbsp;388 as., VL2019) ja kaupunkimaiset asutukset Chogoria (7&nbsp;603 as.) ja Marimanti (2&nbsp;752 as.).


Small Scale Coffee Farming in Kenya.jpg|Kahvin pientuotantoa.
Chuka University (Business Complex).jpg|Chukan yliopiston rakennuksia.


## Lähteet

## Aiheesta muualla
736 Harvard

**736 Harvard (A912 WC)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Asteroidin pyörähdysaika akselin ympäri on .

## Lähteet
Runer Jonsson

**Runer Jonsson** (29. kesäkuuta 1916 – 2006) oli ruotsalainen kirjailija ja toimittaja. Hän työskenteli vuosikymmeniä *[[Nybro Tidning]]* -lehdelle ja kritisoi näkyvästi kansallissosialismia toisen maailmansodan aikaan. Toimittajanuransa ohella Jonsson kirjoitti yhteensä noin 50 kirjaa, kuten seitsenosaisen *[[Vikke Viikinki]]* -lastenkirjasarjan. Sarja oli huomattavan suosittu paitsi Ruotsissa myös muualla maailmassa, ja sitä käännettiin yli 20 kielelle. Kirjasarjaan pohjautuu animaatiosarjoja ja elokuvia.

## Teoksia
### Vikke Viikinki

* 
* 
* 
* 
* 
* 
* 

## Lähteet

## Aiheesta muualla
*
Ragvald Halvardinpoika

**Ragvald Halvardinpoika** (ruots. *Ragvald Halvarsson*) oli suomalainen rälssimies ja vouti. Hän toimi Pohjanmaan voutina 1546–1550 ja Pohjois-Suomen voutina 1552–1555.

Ragvald Halvardinpojan sukutaustaa ei tunneta. Hän oli todennäköisesti rälssin ulkopuolista syntyperää. Vuosina 1544–1546 Ragvald oli kuningas Kustaa Vaasan pikkusoinina, minkä jälkeen hänet nimitettiin Pohjanmaan voudiksi 1546. Voudin palkaksi määrättiin 1. syyskuuta 1546 kesä- ja talvikäräjien kinkeriverot Kemistä, Limingasta ja Iistä ja vuotta myöhemmin palkkaa korotettiin Kyrön kymmenysveroilla. Tällä palkalla oli elätettävä myös voudin alaiset. Voudilta kiellettiin kaupanteko ja kestityksen pyytäminen muilta kruunun virkamiehiltä tai papeilta. Kuningas ei ollut tyytyväinen Ragvald Halvardinpojan viranhoitoon, sillä 1550 Hänen Majesteettinsa esitti moitteita voudin toiminnasta. Vouti ei ollut kantanut veroa hylkeenpyynnistä.

Virka Pohjanmaan voutina päättyi 1550. Kaksi vuotta myöhemmin Ragvald nimitettiin Pohjois-Suomen voudiksi, jona hän toimi 1556 asti, jolloin hänestä tehtiin Taivassalon, Rymättylän ja Korppoon vouti. Turun linnaoikeus tuomitsi 18. joulukuuta 1556 Ragvald Halvardinpojan kuolemaan verovarojen väärentämisestä sekä sotilaiden piilottamisesta lahjuksia vastaan. Tuomittu kuitenkin armahdettiin, kun hänen anoppinsa maksoi 1000 markkaa ja panttasi neljä kartanoansa.

Ensimmäinen Ragvald Halvardinpojan omistukseen päätynyt kartano oli Järksala Sauvossa. Vuonna 1569 hän sai Raision Kulhon sekä Sauvon Karinkorvan ja Sitolahden elinikäisiksi läänityksiksi sekä Maarian Jänissaaren ja Maanpään palkkatiloiksi. Lisäksi hänellä oli tiluksia Ulvilassa.

Ragvald Halvardinpojan puoliso oli Märta Torstenintytär, jonka vanhemmat olivat amiraali ja linnanpäällikkö Torsten Salomoninpoika Ram ja Brita Fleming. Ragvald Halvardinpoika kuoli joskus vuoden 1580 jälkeen. Hänellä oli ainakin neljä lasta: ratsumies Grels Ragvaldinpoika, Ylä-Satankunnan vouti Hannu Ragvaldinpoika, Margareta Ragvaldintytär ja Ingrid Ragvaldintytär.

## Lähteet

* Impola, Henrik: *Frälset och dess rusttjänst i Finland på 1500-talet*. Helsinki: Genealogiska samfundet i Finland, 2011.
* Luukko, Armas: *Etelä-Pohjanmaan historia 2 - Keskiaika ja 1500-luku*. Seinäjoki: Etelä-Pohjanmaan maakuntaliitto, 1987.
* Ramsay, Jully: *Frälsesläkter i Finland intill stora ofreden.* Helsinki: Förlagsaktiebolaget Söderströ & C:o, 1909–1916.

### Viitteet
Kiiras

**Kiiras** on muun muassa seuraavien suomalaisten henkilöiden sukunimi:

* Juhani Kiiras (s. 1942), rakentamistalouden emeritusprofessori
* Oskari Kiiras (vuoteen 1933 *Lindström*, 1903–1990), kansalaisaktivisti, säveltäjä ja runoilija
Gonzales

**Gonzales**, **Gonzáles** tai **Gonzalès** on muun muassa seuraavien henkilöiden sukunimi:

* Alberto Gonzales (s. 1955), yhdysvaltalainen lakimies ja ministeri
* Álex Gonzales, *King Lil G* (s. 1986), yhdysvaltalainen rap-artisti
* Chachi Gonzales, *Olivia Hildén* (s. 1996), yhdysvaltalainen tanssija, koreografi ja näyttelijä
* Eva Gonzalès (1849–1883), ranskalainen impressionistinen taidemaalari
* Filomeno Gonzales Bactol (s. 1939), filippiiniläinen katolinen piispa
* Gianna Terribili-Gonzales (1882–1940), italialainen näyttelijä
* Giant Gonzáles (s. 1966), argentiinalainen koripalloilija ja showpainija
* Jermaine Gonzales (s. 1984), jamaikalainen pikajuoksija
* Joseph Gonzales (1907–1984), ranskalainen jalkapalloilija
* Pancho Gonzales, oik. *Ricardo Alonso González* (1928–1995), yhdysvaltalainen tennispelaaja.

## Kuvitteellisia henkilöitä

* Kersantti Gonzales, Pueblo de Los Ángelesin armeijan sotilas ja Zorron arkkivihollinen Zorro-sarjakuvissa
* Speedy Gonzales, hiiri Loony Tunes -animaatiosarjoissa ja sarjakuvissa
* Speedy Gonzales, päähenkilö Spede Pasasen käsikirjoittamassa elokuvassa *Speedy Gonzales – noin 7 veljeksen poika*

## Katso myös

* González
Kortesjärven urheilukenttä

**Kortesjärven urheilukenttä** on Kauhavan Kortesjärvellä sijaitseva yleisurheilukenttä. Yleisurheilukenttä on valmistunut vuonna 1935. Kentän omistaja on Kauhavan kaupunki. 

## Lähteet
LUKS

**Linux Unified Key Setup** (**LUKS**) on Linuxin käyttämä menetelmä tallennustilan lohkotasolla tapahtuvalle salaukselle. Menetelmä on tarkoitettu suojaamaan tallennuslaitteella olevat tiedot vaikka tallennuslaite irrotetaan ja kytketään eri laitteeseen. LUKS sisältää määrittelyn levylle tallennettavan tiedon muodolle, sekä avainfraasien ja salausavaimen hallintakäytännön. LUKS tukee useimpia lohkopohjaisia tallennuslaitteita, mukaanlukien fyysiset osiot, loogiset taltiot ja RAID-tallennuksen. Salausmenetelmiä voi valita eri vaihtoehdoista, joita ovat muun muassa AES, Twofish ja Serpent.

LUKS toimii käyttöjärjestelmän ytimen tasolla ja käyttää `dm-crypt`-moduulia. Ensimmäinen LUKS-versio (LUKS1) julkaistiin vuonna 2005 ja toinen (LUKS2) vuonna 2018. LUKS tukee käyttöjärjestelmän omien tiedostojen (juuriosion) salaamista, jolloin voidaan piilottaa asennetut ohjelmat, käyttäjien nimet ja voidaan estää käyttöjärjestelmän muokkaaminen.

## Lähteet

## Aiheesta muualla
* Projektin kotisivut Gitlabissa
Odzala-Kokouan kansallispuisto

**Odzala-Kokouan kansallispuisto** on luonnonsuojelualue Kongon tasavallassa. 

Odzala-Kokouan kansallispuisto on yksi Afrikan vanhimmista kansallispuistoista, joka perustettiin vuonna 1935 ja sai biosfäärireservaatin aseman vuonna 1977. Se on yksi maailman suurimmista jäljellä olevista koskemattomista metsäalueista. Sen biodiversiteetti on poikkeuksellisen korkea; yli 440 lintulajia tekee siitä tärkeän lintualueen. Se tunnetaan parhaiten Läntinentasankogorilla- ja simpanssipopulaatioistaan. Puistossa elää kaikkiaan 100 nisäkäslajia, mukaan lukien puhvelit, bongot ja monet muut antilooppilajit. Sen ainutlaatuinen piirre ovat rehevät metsäaukiot, joille monet villieläimet kokoontuvat ruokailemaan.

Kansallispuisto on osaa laajempaa Odzala-Kokouan metsämassiivia, joka valittiin Unescon maailmanperintökohteeksi vuonna 2023. Metsäaluetta pidetään erinomaisena esimerkkinä siitä, miten metsät ovat vallanneet savannin jääkauden jälkeen. Siksi se on ekologisesti merkittävä useiden ekosysteemityyppien (Kongon metsä, Ala-Guinean metsä ja savanni) yhtymäkohtana. Sukkessio on eri vaiheessa eri alueilla, ja siksi puiston alueella on käynnissä erilaisia merkittäviä ekologisia prosesseja. Se on yksi Keski-Afrikan tärkeimmistä metsänorsujen asuinalueista, ja siellä on enemmän kädellislajeja kuin missään muussa kansallispuistossa tällä alueella.

Suojelualueilla elää Keski-Afrikan suurin metsänorsupopulaatio, mutta laji on uhattuna salametsästyksen vuoksi. Nykyään tehokas luonnonsuojelulainsäädännön valvonta on johtanut vakaisiin populaatioihin, jotka hyödyntävät alueen luonnonvaraisten eläinten käytäviä.

Gorillakannat ovat olleet vakavasti uhattuina sellaisten tautien kuin ebolan sekä lemmikkieläinten ja bushmeat-lihan laittoman kaupan vuoksi. Lisääntyneen luonnonsuojelulainsäädännön valvonnan ja Lossin gorillasuojelualueen myötä tilanne on paranemassa.

Puisto on merkittävä paikallinen työnantaja. Sen vakituisesta henkilöstöstä 97 % on Kongon kansalaisia, ja yli 65 % tulee puiston välittömässä läheisyydessä sijaitsevista yhteisöistä.

## Lähteet
Woldemar Sundman

**Adolf Woldemar Sundman** (25. maaliskuuta 1882 Helsingin pitäjä – 10. helmikuuta 1964 Helsinki) oli suomalainen toimittaja.

Woldemar Sundmanin vanhemmat olivat kauppias Gustaf Adolf Sundman ja Amanda Sofia Lönnberg. Hän pääsi ylioppilaaksi Helsingin ruotsalaisesta normaalilyseosta 1901 ja opiskeli sitten Polyteknillisessä opistossa 1901–1904 ja Helsingin yliopistossa. Sundman teki opintomatkan Saksaan 1922.

Sundman oli Nya Pressenin toimituksen jäsenenä 1908–1911, Dagens Tidningin toimituksen jäsenenä 1911–1912 ja Hufvudstadsbladetin toimituksen jäsenenä 1912–1918. Hän toimi Suomen Tietotoimiston ruotsinkielisen osaston päällikkönä 1918–1952 ja oli valtion käännöstoimiston apulaiskielenkääntäjänä 1931–1956. Sundman oli Helsingin sanomalehtimiesten yhdistyksen varapuheenjohtajana vuodesta 1921, Suomen sanomalehtimiesliiton varapuheenjohtajana 1921–1929 ja ruotsalaisten sihteerinä vuodesta 1921.

Suomen Tietotoimisto välitti talvisodan loppuvaiheessa 11. maaliskuuta 1940 Ruotsiin uutisen, jonka mukaan eduskunnan ulkoasiainvaliokunta oli hyväksynyt hallituksen kannan Neuvostoliiton rauhanehtoihin. Tätä ei kuitenkaan oltu vielä virallisesti vahvistettu eikä julkaistu koska Suomi yritti vielä samana päivänä saada Moskovan rauhanneuvotteluissa helpotusta ehtoihin tavoitteinaan pitää Värtsilän ja Enson tehdaspaikkakunnat Suomella. Neuvostoliiton ulkoministeri Vjatsheslav Molotov tyrmäsi kuitenkin toiveen 12. maaliskuuta ja pääministeri Risto Rytin mielestä syynä saattoi olla kyseinen Suomen Tietotoimiston välittämä uutinen. Helsingin raastuvanoikeus tuomitsi talvisodan jälkeen 7. huhtikuuta 1940 maanpetoksesta vankeuteen kolme Suomen Tietotoimiston työntekijää: toimitusjohtaja ja päätoimittaja) Eero A. Bergin, eduskunta-avustaja Vilho Heinämiehen ja toimittaja Woldemar Sundmanin, joka oli lukenut uutisen puhelimessa kollegalleen Ruotsin uutistoimistossa TT:ssä. Berg oli määrännyt toimittaja Woldemar Sundmanin kertomaan ravintolassa 10. maaliskuuta ulkoasiainvaliokuntaan kuuluneelta kansanedustaja Antti Hackzellilta kuulemansa tiedon ulkoasiainvaliokunnan hyväksynnästä Ruotsiin, kun Heinämies oli vielä vahvistanut asian valiokunnan istunnon jälkeen kuulemastaan eduskunnan kuppilakeskustelusta. Presidentti Kyösti Kallio armahti tuomittuja siten, että Heinämies ja Sundman selvisivät sakoilla ja Bergin tuomio lyheni kolmannekseen eli neljään kuukauteen. Berg istui tuomiostaan ensikertalaisena kaksi kuukautta ja palasi takaisin Suomen Tietotoimiston johtoon. Sundmanin mukaan saksalaiset olivat informoineet Suomen hallitusta että he halusivat Bergin takaisin. Berg oli Saksan Suomen lähetystön lehdistövirkamies Hans Metzgerin hyvä ystävä ja Sundmanin mukaan suomenkielinen STT oli täysin saksalaismielinen, kun taas Sundmanin johtama ruotsinkielinen toimitus FNB oli enimmäkseen liittoutuneiden puolella. 

Woldemar Sundman oli naimisissa vuodesta 1911 näyttelijä Annie Ksenia Pitkäsen kanssa.

## Lähteet
Oasis Poker

**Oasis Poker** on *[[Caribbean Stud Poker]]in* muunnelma, joka kehitettiin Karibian loistoristeilijöillä ja on saavuttanut laajan suosion kasinopelaajien keskuudessa. Suomessa peliä voi pelata ainoastaan Casino Helsingissä. Pelissä pelaajat kilpailevat ainoastaan jakajaa vastaan eivätkä toisiaan, mikä erottaa sen perinteisestä pokerista. Tavoitteena on voittaa jakaja viiden kortin kädellä, ja pelissä käytetään tavallista 52 kortin pakkaa ilman jokereita.

## Pelin kulku
Peli alkaa pelaajan asettaessa Ante-panoksen, ja halutessaan myös Bonus-panoksen. Jakaja jakaa kullekin pelaajalle viisi korttia, joista jakajan viides kortti on näkyvissä. Pelaaja voi ostaa korttien vaihdon maksamalla lisämaksun, joka vaihtelee Ante-panoksen mukaan: yhden kortin vaihto maksaa Ante-panoksen verran, mutta useamman kortin vaihto on mahdollisesti kalliimpaa. Vaihdon jälkeen pelaaja päättää, jatkaako hän peliä asettamalla Call-panoksen (kaksinkertainen Ante-panokseen nähden) vai luovuttaako, jolloin hän menettää Ante-panoksensa.

Jos jakajan käsi on vähintään ässä–kuningas-hai, peli jatkuu, ja pelaajan ja jakajan kädet verrataan. Jos jakajan käsi ei täytä tätä vaatimusta, pelaaja voi ostaa jakajalle uuden kortin maksamalla Ante-panoksen verran, jolloin jakaja vaihtaa korkeimman korttinsa. Jos pelaaja ei halua ostaa uutta korttia jakajalle, hän voittaa Ante-panoksen tuplana, ja Call-panoksen palautus riippuu pelin säännöistä. Jos jakaja kelpaa ja pelaajan käsi on parempi, Ante-panoksen voitto maksetaan tuplana ja Call-panoksen voitto määräytyy voittotaulukon mukaan. Bonus-peli maksaa voiton, jos pelaajan käsi on suora tai parempi, mutta sen palautusprosentti on matala, noin 69 %, mikä tekee siitä kasinolle epäsuotuisan.

## Strategia
Oasis Pokerin strategia on monimutkainen korttien vaihto- ja panostusmahdollisuuksien vuoksi. Optimaalisen strategian mukaan pelaajan kannattaa aina vaihtaa yksi kortti, jos kädessä on neljä korttia värisuoraan, neljä korttia väriin ilman paria tai avoin suoran veto ilman paria. Kahden tai kolmen kortin vaihtamista ei yleensä suositella. Panostuspäätöksissä pelaajan tulisi aina panostaa parilla tai paremmalla kädellä ja luovuttaa, jos käsi on heikompi kuin ässä–kuningas-hai. Jos jakajan käsi ei kelpaa, pelaajan on arvioitava, kannattaako ostaa jakajalle uusi kortti vai tyytyä Ante-panoksen tuplavoittoon. Optimaalinen strategia nostaa pelin palautusprosentin noin 99,27 %:iin.

## Muuta
Pelaajilla on mahdollisuus pelata kahta pelipaikkaa, mutta toisen käden panokset on asetettava ennen korttien jakoa. Oasis Poker yhdistää perinteisen pokerin elementtejä kasinopeleille tyypilliseen vedonlyöntiin, ja strategiset päätökset, kuten korttien vaihto ja panostus, vaikuttavat merkittävästi pelin kulkuun ja voittomahdollisuuksiin.

## Lähteet
Juhani Kiiras

**Matti Juhani Kiiras** (s. 8. huhtikuuta 1942 Tampere) on suomalainen rakentamistalouden emeritusprofessori.

Kiiras syntyi Erkki Juhani Kiiraksen, ent. Lindström, ja Valma Kyllikki Kytömaan perheeseen. Hän avioitui 1963 Heljä Marja-Leena Henttosen kanssa. Kiiras tuli ylioppilaaksi Apollon yhteiskoulusta 1961 ja valmistui diplomi-insinööriksi Teknillisestä korkeakoulusta 1968. 

Kiiras työskenteli Asuntosäätiössä 1962–1965, Nokia-yhtiössä 1965–1966, Insinööritoimisto Bertel Ekengrenillä 1966–1969 ja Mec-Rastorilla 1969. Teknillisen korkeakoulun rakentamistalouden vt. assistentti hän oli 1969–1971 ja 1973, tutkimusassistentti 1972, laboratorioinsinööri 1973–1977 ja rakentamistalouden vt. professori 1976. Toimittuaan Oulun yliopiston rakentamistalouden professorina 1978–1981 Kiiras palasi Teknilliseen korkeakouluun rakentamistalouden professoriksi 1981. Hän on julkaissut tutkimusten ohella raportteja ja tietoteoksia rakentamistalouden alalta.

## Lähteet
802 Epyaxa

**802 Epyaxa (A915 FJ)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Smia

**Smia** oli Helsingissä vuoteen 1946 saakka toiminut kustannusyhtiö.

Vuonna 1932 perustettu ja kaupparekisteriin vuonna 1939 merkitty Oy Smia Ab oli alun perin keskittynyt anttiikkiesineiden kauppaan. Vuonna 1942 sen toiminimeksi tuli Kustannus Oy Smia (Suomen Maisemia). Yhtiön toimialaksi ilmoitettiin kuvakorttien ja muun paperitavaran valmistaminen ja kauppa sekä kustannustoiminta. Sen hallituksen puheenjohtaja ja toimitusjohtaja oli Antti V. Heikkinen.

Smia aloitti kirjankustannustoiminnan varsinaisesti vuonna 1942. Vuoteen 1946 mennessä se julkaisi 43 kirjanimekettä ja vuosina 1943–1946 neljännesvuosittain ilmestynyttä kuvalehteä *Suomen maisemia*. Alkuperäisen kotimaisen kaunokirjallisuuden lisäksi yhtiö kustansi varsinkin suomennettua neuvostokirjallisuutta Lokakuu-sarjassaan.

Suomen Kustannusyhdistyksen jäseneksi tuloksetta pyrkinyt Smia kärsi muiden uusien kirjankustantamojen tavoin paperipulasta, painovaikeuksista ja kirjojensa levitysongelmista. Vasemmistolaiseksi leimautuneen A. V. Heikkisen toiminta ja lausunnot herättivät lehdistössä paljon huomiota. Smia  joutui vararikkoon lokakuussa 1946, ja Heikkinen teki itsemurhan kesäkuussa 1947.

## Lähteet
Tunteet (Seija Simolan albumi)

**Tunteet** on suomalaisen iskelmälaulaja Seija Simolan kuudes, vuonna 1984 julkaistu studioalbumi. Levyn tunnetuimpia kappaleita on ”Juna Turkuun” ja ”Ei rakastaa voi tämän enempää”. Levy sisältää myös uuden, toisena tuottajana toimineen Veikko Samulin sovittaman version kappaleesta ”Sulle silmäni annan”, jonka Simola levytti ensimmäisen kerran jo helmikuussa 1969.

Albumin kappaleista viisi on käännöskappaleita ja seitsemän käännöskappaleita. Suomalaisia kappaleita sävelsivät tuottaja Veikko Samulin lisäksi Esko Koivumies, Kari Litmanen ja Jori Sivonen. Suurin osa albumin käännöskappaleista on italialaista alkuperää.

## Kappalemateriaali
Albumin avausraitana on Veikko Samulin säveltämä ja Vexi Salmen (salanimellä Antero Ollikainen) sanoittama ”Ei rakastaa voi tämän enempää”. Kappale ylsi kolmen parhaan joukoon ensimmäisessä *[[Hittimittari]]* –musiikkiohjelman jaksossa syyskuussa 1984. ”Yksi rakkauden yö” on käännös italialaislaulaja Loretta Goggin kappaleesta ”Una notte così” vuodelta 1983. Kappale julkaistiin myös singlenä. ”Sadan vuoden yksinäisyys” puolestaan on suomalaista alkuperää ja sen on säveltänyt Kari Litmanen, jonka tunnetuimpia sävellyksiä on Marita Taavitsaiselle sävelletty ”André” vuonna 1998. Yksi levyn tunnetuimmista kappaleista on Simolan itsensä sanoittama ”Juna Turkuun”, joka on käännös Alicen ja Franco Battiaton esittämästä kappaleesta ”I treni di Tozeur”. Alice ja Battiato edustivat kappaleella Italiaa vuoden 1984 Eurovision laulukilpailussa sijoittuen viidenneksi. Kappaleella Simolan kanssa duetoi Jokke Seppälä.

B-puolen aloittava ”Gonzales ja Pepita” tuli tunnetuksi alun perin italialaisen pop-yhtye La Bottega dell’Arten laulamana nimellä ”No Stop to America”. Kappaleen suomensi Raul Reiman. Soft rock –kappale ”Hearts” tuli tunnetuksi Jefferson Airplane –yhtyeen laulaja Marty Balinin esittämänä vuonna 1981. Raul Reiman käänsi kappaleen suomeksi nimellä ”Tunne”. ”Saavu luoksein vielä uudelleen” on Reimanin tekemä käännös italialaisen Claudia Morin kappaleesta ”Il Principe” vuodelta 1983. ”Sulle silmäni annan” –kappaleen esitti alun perin italialaislaulaja Gabriella Ferri nimellä ”Ti regalo gli occhi miei” vuonna 1968. Levyn päättävä ”Vaikka kaiken menetin” on käännös François Valéryn säveltämästä kappaleesta ”Joy”, joka kuultiin samannimisessä ranskalaisessa elokuvassa Debbie Davisin laulamana vuonna 1983.

## Kappaleet
; A-puoli
# 
# 
# 
# 
# 
# 

; B-puoli
# 
# 
# 
# 
# 
# 

## Tekijät
* Veikko Samuli ja Ande Päiväläinen – tuotanto
* Jari Laasanen – äänitys ja miksaus
* Erik Uddström – valokuvat
* Tapsa Rantanen / Private Eye – ulkoasu

## Lähteet
* [– Suomen äänitearkisto ry:n levytietokanta 1901–1999](https://fenno.musiikkiarkisto.fi/ Fenno)

### Viitteet
The Other One

**The Other One** on japanilaisen Babymetal-yhtyeen neljäs studioalbumi, joka julkaistiin 24. maaliskuuta 2023.

Lehdistötiedotteessa The Other Onea kuvaillaan konseptialbumiksi: 

## Kappaleet
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet
La Seine Musicale

**La Seine Musicale** on musiikin ja esittävän taiteen keskus, joka sijaitsee Île Seguinilla, Seine-joen saarella Boulogne-Billancourtin ja Sèvresin välillä Pariisin länsilaidalla Ranskassa.

## Ohjelmoida
La Seine Musicale avattiin 22. huhtikuuta 2017 Orquestra Insulan konsertilla, jota säesti Laurence Equilbeyn johtama Cor Accentus. Avajaisviikolla, 21. huhtikuuta 2017, Bob Dylanista tuli ensimmäinen artisti, joka esiintyi siellä musiikkikonsertissa. 8. joulukuuta 2018 tapahtumapaikalla järjestettiin vuoden 2019 naisten jalkapallon maailmanmestaruuskilpailujen arvonta.

Euroopan yleisradioliitto (EBU) ja ranskalainen televisioyhtiö France Télévisions ilmoittivat 20. toukokuuta 2021, että tapahtumapaikka isännöisi vuoden 2021 nuorten euroviisukilpailua. Kilpailu, joka järjestetään 19. joulukuuta 2021, on ensimmäinen kerta, kun Ranska isännöi kilpailua, ja ensimmäinen maassa järjestettävä euroviisutapahtuma sitten vuoden 1999 Lyonin Eurovision Young Dancers -kilpailun.

## Lähteet

## Aiheesta muualla

* Viralliset kotisivut
Anton Mirantšuk

**Anton Andrejevitš Mirantšuk** (; s. 17. lokakuuta 1995 Slavjansk-na-Kubani) on venäläinen jalkapalloilija, joka pelaa pääsääntöisesti hyökkäävän keskikenttäpelaajan pelipaikalla. Hän on edustanut seuratasolla vuodesta 2024 Sveitsin Superliigassa pelaavaa FC Sionia. Hän kuuluu myös Venäjän maajoukkueeseen.

Mirantšuk on edustanut urallaan merkittävimpänä kotimaansa Lokomotiv Moskovaa. Sen kanssa hän on voittanut kerran Venäjän liigamestaruuden kaudella 2018. Lisäksi hän on saanut joukkueessa nimiinsä neljästi Venäjän cupin mestaruuden 2014–2015, 2016–2017, 2018–2019 ja 2020–2021 sekä Venäjän supercupin 2019. Mirantšuk oli cup-kauden 2018–2019 paras maalintekijä neljällä osumallaan. Hän pelasi seurassa yhteensä 217 kilpailullista ottelua, joissa hän teki 51 ja syötti 34 maalia.

Mirantšuk pelasi yhdeksän ottelua Venäjän alle 18-vuotiaiden maajoukkueessa. Alle 21-vuotiaiden maajoukkueessa hän taas pelasi yhden ottelun. Hän liittyi lokakuussa 2017 Venäjän A-maajoukkueeseen. Siinä hän on pelannut elokuuhun 2025 mennessä 31 virallista maaottelua ja tehnyt niissä seitsemän maalia. Hän kuului joukkueen kokoonpanoon vuoden 2018 MM-kilpailuissa, jossa hän oli kuitenkin penkitettynä joukkueensa kaikki viisi ottelua. Hän toimi ensimmäistä kertaa maajoukkueensa kapteenina maaliskuussa 2025 pelatussa ystävyysottelussa Sambiaa vastaan.

## Lähteet

## Aiheesta muualla
Abdoulaye Diallo (jalkapalloilija)

**Abdoulaye Diallo** (s. 30. maaliskuuta 1992 Reims, Ranska) on senegalilainen ammattilaisuransa päättänyt jalkapalloilija, joka pelasi maalivahdin pelipaikalla. Hänellä on myös Ranskan kansalaisuus. Hän voitti Stade Rennaisin joukkueessa Ranskan cupin kaudella 2019. Hän voitti Ranskan alle 19-vuotiaiden maajoukkueessa vuoden 2010 EM-kilpailut. Hän liittyi maaliskuussa 2015 Senegalin A-maajoukkueeseen ja pelasi 17 virallista maaottelua. Hän kuului joukkueen kokoonpanoon vuoden 2018 MM-kilpailuissa, mutta oli penkitettynä joukkueensa kaikki kolme ottelua.

## Lähteet
Abdoulaye Diallo

**Abdoulaye Diallo** voi tarkoittaa seuraavia henkilöitä:

* Abdoulaye Diallo, guinealainen poliitikko
* Abdoulaye Diallo, senegalilais-ranskalainen jalkapalloilija
Aldo Olivieri

**Aldo Olivieri** (2. lokakuuta 1910 – 5. huhtikuuta 2001) oli italialainen jalkapalloilija, joka pelasi maalivahdin pelipaikalla. Hän oli pituudeltaan 178-senttimetrinen. Hän pelasi 24 ottelua Italian maajoukkueessa. Hän kuului joukkueen kokoonpanoon vuoden 1938 MM-kilpailuissa, jossa Italia voitti mestaruuden. Olivieri pelasi turnauksessa kaikki joukkueensa neljä ottelua.

Olivieri toimi pelaajauransa jälkeen valmennustehtävissä lukuisille joukkueille, kuten Juventukselle ja Inter Milanille.

## Lähteet

## Aiheesta muualla
1528 Conrada

**1528 Conrada (1940 CA)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Metal Forth

**Metal Forth** on japanilaisen Babymetal-yhtyeen viides studioalbumi, joka julkaistiin 8. elokuuta 2025.
## Kappaleet
# 
# 
# 
# 
# 
# 
# 
# 
# 
# 

## Arvostelut
* Kerrang!: 
* Louder Sound: 
* NME: 
* Soundi: 

## Lähteet
Avainfraasi

**Avainfraasi** tarkoittaa tietoturvassa muistettavaa sanojen sarjaa tai tekstiä, jolla käyttäjä tunnistautuu. Avainfraasin käyttö on vastaavaa kuin salasanan, mutta fraasi on yleensä pidempi. Täsmällisemmin fraasilla tarkoitetaan salaisuutta, jolla suojataan salausavainta. Salausavain voi olla johdettu avainfraasista ja avainta käytetään itse salauksessa. Fraasin pitäisi yli 15 merkkiä pitkä ja vaikeasti arvattavissa. Fraasilla salattu salausavain on hyödytön hyökkääjälle ilman fraasia. Fraasien turvallisuus paranee yhdistämällä kirjaimia numeroiden ja symbolien kanssa. Joissakin tapauksissa nykyaikaiset sovellukset sallivat yli 100 merkkiä pitkiä fraaseja.

Salasanojen ja avainfraasien turvallisuudesta on käyty pitkään keskustelua. Fraasien turvallisuutta pidetään parempana pituudesta johtuen, mutta ihmisten käyttämissä fraaseissa tietyt sanat toistuvat usein ja kielen entropia voi olla pieni ja kirjaimet voivat olla arvattavissa.

## Lähteet
1647 Menelaus

**1647 Menelaus (1957 MK)** on suuri asteroidi, joka luokitellaan Troijalaisiin asteroideihin. Asteroidi on läpimitaltaan . Asteroidi kiertää Aurinkoa lähimmillään  astronomisen yksikön päästä ja kauimmillaan  astronomisen yksikön päässä samalla kiertoradalla Jupiterin kanssa. Asteroidi kiertää Auringon ympäri  (noin ). Pyörähdysaika akselin ympäri on .

## Lähteet
Vikke Viikinki

**Vikke Viikinki** on ruotsalaiskirjailija Runer Jonssonin kirjoittama lastenkirjasarja. Seitsenosaisen sarjan samanniminen ensimmäinen osa julkaistiin vuonna 1963. Kirjasarja kertoo humoristisesti arasta mutta älykkäästä viikinkipojasta ja hänen seikkailuistaan. Kirjoista kuusi kuvitti ruotsalainen pilapiirtäjä ja kuvittaja Ewert Karlsson.

Kirjasarja on ollut suosittu. Sitä on käännetty noin 20 kielelle. Jonsson voitti ensimmäisellä osalla Deutscher Jugendliteraturpreis -kirjallisuuspalkinnon vuonna 1965.

## Tausta ja vaikutteet
Kirjallisuudessa viikingit on jo 700-luvun ryöstöretkistä alkaen kuvattu äärimmäisen väkivaltaisina ja maskuliinisina. Myöhemmin viikinkihahmoa on hyödynnetty muun muassa natsisymboliikassa 1940-luvulla, ja se on sittemmin liitetty valkoisen ylivallan aatteeseen sekä perinteisten sukupuoliroolien ihannointiin. Toisen maailmansodan jälkeen viittaukset viikinkeihin vähenivät joksikin aikaa.

Runer Jonsson sai innoitusta teoksiinsa islantilaisista saagoista ja Frans G. Bengtssonin romaanista *[[Orm Punainen]]*. Kirjasarjan nimikkohahmo Vikke Viikinki poikkeaa muista viikingeistä, sillä hän ei ratkaise ongelmia väkivallalla vaan oveluudella, mikä kuvaa periruotsalaista tapaa arvostaa nokkeluutta. Vikke esitetään kirjoissa hoikkana poikana, jolla on puolipitkät vaaleat hiukset. Hahmo muistuttaa ulkonäöltään kirjat kuvittaneen Ewert Karlssonin tytärtä.

## Kirjat
* 
* 
* 
* 
* 
* 
* 

## Sovitukset
Japanissa tuotettiin kirjasarjan pohjalta 78-jaksoinen animaatiosarja, jota esitettiin vuosina 1974–1975. Noin neljäkymmentä vuotta piirrossarjan julkaisun jälkeen siitä tehtiin tietokoneanimoitu versio. Kirjasarjaan perustuu myös kaksi näyteltyä ja yksi tietokoneanimoitu elokuva sekä kuunnelmia ja musikaaleja.

### Televisiosarjat
* 
* 

### Elokuvat
* 
* 
* 

## Vaikutus
Samoihin aikoihin kuin Runer Jonssonin teoksia julkaistiin 1960- ja 1970-luvuilla, viikingit alkoivat saada erityisesti Saksassa uudenlaisen roolin: heitä alettiin kuvata antisankareina lastenkirjallisuudessa, animaatioelokuvissa ja sarjakuvissa. Jonssonin teosten lisäksi vastaavia humoristisia viikinkihahmoja esiintyi tuolloin myös vuonna 1967 ilmestyneessä sarjakuva-albumissa *[[Asterix ja normannien maihinnousu]]* ja vuonna 1973 alkaneessa yhdysvaltalaisessa strippisarjakuvassa *[[Harald Hirmuinen]]*.

Teokseen pohjautuva 1970-luvun animaatiosarja inspiroi Eiichirō Odaa luomaan mangasarjan *[[One Piece]]*. Oda yritti kertomansa mukaan sisällyttää omaan sarjaansa samanlaisen tunnelman. Myös mangasarja *[[Vinland Saga]]n* luoja Makoto Yukimura on ottanut vaikutteita animaatiosarjasta teokseensa ja on esimerkiksi piirtänyt sarjakuviensa taustalle Viken miehistön jäseniä. Brittikirjailija Cressida Cowellin on arveltu saaneen innoitusta Vikke Viikinki -hahmosta vuonna 2003 alkaneen *[[Näin koulutat lohikäärmeesi (kirjasarja)|Näin koulutat lohikäärmeesi]]* -kirjasarjan päähenkilöön Hikotukseen.

## Lähteet
Seminormi

**Seminormi** (puolinormi) on matematiikassa, erityisesti funktionaalianalyysissä, kuin normi paitsi että sen ei tarvitse olla positiivisesti definiitti. Siis nollasta poikkeavan vektorin seminormi saa olla nolla.

Seminormit liittyvät läheisesti konvekseihin joukkoihin: jokainen seminormi on jonkin absorboivan kiekon Minkowskin funktionaali ja päinvastoin minkä tahansa tällaisen joukon Minkowskin funktionaali on seminormi.

Topologinen vektoriavaruus on lokaalisti konveksi jos ja vain jos sen topologian indusoi jokin seminormien perhe.

## Määritelmä
Olkoon X vektoriavaruus, jonka kerroinkunta on reaaliluvut \R tai kompleksiluvut \Complex. Reaaliarvoinen funktio p : X \to \R on seminormi, jos se täyttää seuraavat kolme ehtoa:

# Ei-negatiivisuus: p(x) \geq 0 kaikille x \in X.
# Subadditiivisuus/kolmioepäyhtälö : p(x + y) \leq p(x) + p(y) kaikille x, y \in X.
# Absoluuttinen homogeenisuus: p(s x) =|s|p(x) kaikilla x \in X ja kaikilla skalaareilla s.

Näista kahdesta ehdosta seuraa, että p(0) = 0.

Merkinnän p(x) sijasta seminormille käytetään usein myös merkintää ||x||.

Määritelmän mukaan normi X on seminormi, joka myös erottaa pisteitä, mikä tarkoittaa, että sillä on seuraava lisäominaisuus:

# Positiividefiniitti : aina kun x \in X toteuttaa ehdon p(x) = 0, on x = 0.

## Esimerkkejä

* Triviaali seminormi X\to 0 indusoi minitopologian avaruuteen X.
* Olkoon \mu mitta avaruudessa\Omega. Olkoon c \geq 1 ja olkoon X kaikkien sellaisten funktioiden f: \Omega \rightarrow \mathbb{R} joukko, joilla
\lVert f \rVert_c := \left( \int_{\Omega}| f |^c \, d\mu \right)^{1/c} on määritelty ja äärellinen. Tällöin X on vektoriavaruus ja funktionaali \lVert \cdot \rVert_c on siinä seminormi. Se ei välttämättä ole normi (esimerkiksi jos \Omega = \mathbb{R} ja \mu on Lebesguen mitta), koska \lVert h \rVert_c = 0, kun *h* on nolla jonkin nollamitallisen joukon ulkopuolella. Jos halutaan tehdä siitä normi, on otettava tekijäavaruus X/\sim, missä h\sim h' jos ja vain jos \lVert h-h' \rVert_c = 0. Näin syntyvä  tekijäavaruus L^c(\mu) on normiavaruus, kun se varustetaan kuvauksen \lVert \cdot \rVert_c määräämällä normilla.
* Jos f on lineaarinen funktionaali, sen itseisarvo |f|, joka määritellään x \mapsto |f(x)|, on seminormi.

## Lähteet
Gedin rauniot

**Gedin rauniot** ovat jäänteet Gedin kaupungista Keniassa, noin 90 km Mombasasta koilliseen.

Gedin kaupunki oli yksi Itä-Afrikan rannikon tärkeimmistä swahilikaupungeista 900–1600-luvuilla. Tänä aikana se oli osa monimutkaista ja kansainvälistä kauppa- ja kulttuuriverkostoa, joka ylitti Intian valtameren ja yhdisti Afrikan rannikkokeskukset Persiaan ja muihin alueisiin. Varakas asutuskeskus on selkeästi rajattu muurien avulla, ja siellä on kotitalouksien, uskonnollisten ja hallinnollisten rakennusten jäänteitä sekä monimutkainen vesihuoltojärjestelmä. Se edustaa swahililaisen arkkitehtuurin ja kaupunkisuunnittelun piirteitä, ja siinä on käytetty alueelle tyypillisiä materiaaleja, kuten koralli- ja savilaastia sekä puuta.

Kaupungin hylkäämiseen ovat vaikuttaneet monet syyt. 1500-luvun lopulla wazimba-heimo teki ryöstöretkiä ja portugalilaiset asettuivat Mombasaan. Pohjaveden taso laski, minkä näkee siitä miten moskeijan kaivoa on syvennetty. Ilmeisesti viimeinen niitti oli Somaliasta tulleen galla-heimoon hyökkäys.

Rauniot ovat Unescon maailmanperintökohde vuodesta 2024.

## Lähteet
Pesäpalloleiri

**Pesäpalloleiri** on Suomen Pesäpalloliiton järjestämä valtakunnallinen leiri tai alueleiri.

## Valtakunnaliset leirit

* C-nuoret (alle 16-vuotiaat): Nuorisoleiri
* D-ikäiset (alle 14-vuotiaat): Suurleiri 
* E-ikäiset (alle 12-vuotiaat): Tenavaleiri 
* F–G-ikäiset (alle 10-vuotiaat): Naperoleiri

### Nuorisoleiri

### Suurleiri

 

### Tenavaleiri

### Naperoleiri

) Leiri peruttiin koronaviruksen aiheuttaman maailmanlaajuisen pandemian vuoksi 

) Leiri järjestettiin osana eri lajien Suurkisoja

## Alueleirit

## Lähteet
Ömer Çatkıç

**Ömer Çatkıç** (s. 15. lokakuuta 1974 Eskişehir) on turkkilainen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 188-senttimetrinen. Çatkıç liittyi marraskuussa 2000 Turkin maajoukkueeseen ja pelasi 19 virallista maaottelua. Hän kuului joukkueen kokoonpanoon vuoden 2000 EM-kilpailuissa, mutta oli penkitettynä joukkueensa kaikki neljä ottelua. Hän pelasi yhden ottelun MM-kilpailuissa 2000, ja Turkki sai hopeaa. Çatkıç pelasi myös kolme ottelua vuoden 2003 Maanosaliittojen cupissa.

## Lähteet

## Aiheesta muualla
Michael Svensson

**Michael Lennart Svensson** (s. 25. marraskuuta 1975 Värnamo) on ruotsalainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on pituudeltaan 188-senttimetrinen.

Svensson liittyi elokuussa 1999 Ruotsin maajoukkueeseen ja pelasi 25 virallista maaottelua. Hän kuului joukkueen kokoonpanoon vuoden 2002 MM-kilpailuissa, mutta hän oli kuitenkin penkitettynä joukkueensa kaikki neljä ottelua.

## Lähteet
Allyylisykloheksyylipropionaatti

**Allyylisykloheksyylipropionaatti** (C12H20O2) on tyydyttymättömiin estereihin kuuluva orgaaninen yhdiste. Yhdistettä käytetään ainesosana hajusteissa.

## Ominaisuudet, valmistus ja käyttö
Huoneenlämpötilassa allyylisykloheksyylipropionaatti on väritöntä tai kellertävää nestettä, jolla on hedelmäinen ananasta tai omenaa muistuttava tuoksu. Yhdiste on lähes täysin veteen liukenematonta, mutta liukenee moniin orgaanisiin liuottimiin, esimerkiksi etanoliin, dietyylieetteriin ja kloroformiin.

Allyylisykloheksyylipropionaatin valmistamiseen on useita tapoja. Käytetyimmät perustuvat joko kanelihapon tai metyylikinnamaatin pelkistykseen vedyttämällä. Kanelihapon pelkistyksessä muodostuu sykloheksyylipropionihappoa, josta saadaan allyylisykloheksyylipropionaattia esteöimällä allyylialkoholin kanssa tai reaktiolla allyylikloridin kanssa. Metyylikinnamaatin vedytyksessä muodostuva metyylisykloheksyylipropionaatti reagoi kaliumkarbonaatin tai natriummetoksidin katalysoimana allyylialkoholin kanssa vaihtoesteröinnillä allyylisykloheksyylipropionaatiksi.

Allyylisykloheksyyliasetaattia käytetään hajusteissa tuomaan niihin ananaksen ja muiden hedelmien kaltaista tuoksua. Sitä voidaan käyttää myös aromiaineena synteettisissä ananas-, mansikka- ja vadelma-aromeissa.

## Lähteet

## Aiheesta muualla

* Human Metabolome Database (HMDB):  Allyl 3-cyclohexylpropionate 
* Food Component Database (FooDB): Allyl 3-cyclohexylpropionate 
* Kyoto Encyclopedia of Genes and Genomes (KEGG): Allyl cyclohexylpropionate
Jonokompakti avaruus

**Jonokompakti avaruus** on topologinen avaruus *X*, jossa jokaisella *X*:n pistejonolla on suppeneva osajono (eli sellainen, joka suppenee johonkin joukon X pisteeseen).

Metrinen avaruus on kompakti jos ja vain jos se on jonokompakti (jos oletetaan numeroituva valinta-aksiooma).

On kuitenkin olemassa ei-metrisiä jonokompakteja topologisia avaruuksia, jotka eivät ole kompakteja, ja kompakteja topologisia avaruuksia, jotka eivät ole jonokompakteja.

## Esimerkkejä ja ominaisuuksia
Reaalilukujen avaruus (tavanomaisella topologiallaan) ei ole jonokompakti; jonolla 1,2,3,\ldots jolla ei ole suppenevaa osajonoa.

## Aiheeseen liittyvät käsitteet
Topologinen avaruus *<math>X</math>* sanotaan olevan **kasautumispistekompakti**, jos jokainen ääretön osajoukko *<math>X</math>* on kasautumispiste *<math>X</math>*, ja **numeroituvasti kompakti**, jos jokaisella numeroituvalla avoimella peitteellä on äärellinen osapeite. 

Metrisessä avaruudessa jonokompaktisuuden, rajapistekompaktisuuden, numeroituvan kompaktisuuden ja kompaktisuuden käsitteet ovat kaikki ekvivalentteja (jos oletetaan valinta-aksiooma).

## Viitteet

## Katso myös
* Bolzanon–Weierstrassin lause – jokaisella äärellisulotteisen euklidisen avaruuden jonolla on suppeneva osajono
Magnus Kihlstedt

**Tommy Magnus Kihlstedt** (s. 29. helmikuuta 1972 Munkedal) on ruotsalainen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 190-senttimetrinen.

Kihlstedt voitti urallaan kerran Tanskan cupin kaudella 2004, kun hän pelasi FC Kööpenhaminan joukkueessa. Hän pelasi 12 ottelua Ruotsin maajoukkueessa. Hän kuului maajoukkueen kokoonpanoon vuoden 2002 MM-kilpailuissa sekä EM-kilpailuissa vuosina 2000 ja 2004. Hän ei kuitenkaan päässyt kentälle missään turnauksessa.

## Lähteet
Tomas Antonelius

**Tomas Emil Rune Antonelius** (synt. **Tomas Gustafsson**; s. 7. toukokuuta 1973 Tukholma) on ruotsalainen ammattilaisuransa päättänyt jalkapalloilija, joka pelasi oikean laitapuolustajan pelipaikalla. Hän on molempijalkainen ja pituudeltaan 179-senttimetrinen.

Antonelius voitti urallaan kolmesti Ruotsin cupin kausina 1996, 1997 ja 1999, kun hän pelasi AIK Fotbollin joukkueessa. Hän liittyi elokuussa 1999 Ruotsin maajoukkueeseen ja pelasi kahdeksan virallista maaottelua. Hän pelasi vuoden 2000 EM-kilpailuissa yhden ottelun Italiaa vastaan. Hän kuului maajoukkueen kokoonpanoon myös MM-kilpailuissa 2002, jossa hän ei kuitenkaan päässyt kentälle.

## Lähteet
Andreas Jakobsson

**Bo Janne Andreas Jakobsson** (s. 6. lokakuuta 1972 Lund) on ruotsalainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on pituudeltaan 189-senttimetrinen. Hän voitti Helsingborgs IF:n joukkueessa Ruotsin cupin kaudella 2006. Hän pelasi yhden ottelun Ruotsin alle 21-vuotiaiden maajoukkueessa. Jakobsson pelasi 37 ottelua Ruotsin A-maajoukkueessa ja teki niissä kaksi maalia. Hän pelasi joukkueensa kaikki neljä ottelua vuoden 2002 MM-kilpailuissa. Hän pelasi EM-kilpailuissa 2004 niin ikään joukkueensa kaikki neljä ottelua.

## Lähteet